ming030890/wiki-yue-high-quality huggingface dataset:
魏巍

魏巍（粵拼：ngai6 ngai4；簡化字：魏巍；英文：KK；1983年4月21號—），係中國大陸男演員同主持人。2004年，喺中央戲劇學院表演系本科班畢業。2013年，為湖南衛視《我是歌手》第一季辛曉琪嘅芒果經紀人。同年主持湖南衛視《奇舞飛揚》、《越淘越開心》、《親愛的加油》等幾個欄目，受觀眾鐘意。2015年因《盜墓筆記》第一季潘子一角引起廣泛關注。

經歷
1983年，喺黑龍江哈爾濱出世。2001年，考入中央戲劇學院表演系本科班（2004年畢業）。
2004年，加入湖南經視做主持人，並參與反轉偶像劇《愛情魔方》嘅演出。2005年，主持湖南經視《FUN4娛樂》、《車神爭霸》。2006年，主演電視劇《天下第一宴》、《暗夜心慌慌》。2007年，主演電視劇《悠悠寸草心》，並主持湖南經視《魔幻達人》。2008年，參與電視劇《醜女無敵》、《人間煙火》等演出。2009年，參與電視劇《大丫鬟》拍攝，著名劇作家于正遺憾KK出現太遲。
2010年，主演電視劇《歡喜婆婆俏媳婦》。2011年，主持湖南衛視《智勇大沖關》，青海衛視《花兒朵朵》。2012年，主持上海電視台新聞綜合頻道《非常惠生活》欄目。2013年，主持湖南衛視《奇舞蹈飛揚》等。2013年，為湖南衛視《我是歌手》第一季辛曉琪嘅芒果經紀人。2014年，主持湖南衛視《親愛的加油》欄目。
魏徵

魏徵（580年—643年2月11號），字玄成，河北巨鹿人，係唐朝政治人物。

生平
魏徵後生嗰陣係軍人，後尾加入咗唐朝李建成個陣營。後來唐朝立國，發生咗玄武門之變，李建成畀李世民殺死。本來魏徵係李建成嘅人，李世民見魏徵為人正直，值得留用，所以唔使殺頭。
魏徵出咗名犯顏直諫。相傳《貞觀政要》魏徵曾經向李世民進諫二百幾次。643年魏徵過身，李世民重話「朕亡一鏡矣」嚟形容。
魏德聖

魏德聖（Wei Te-Sheng，1969年8月16號—）係臺灣電影導演，創辦果子電影。喺2008年執導電影《海角七號》獲得過億票房，聲名大噪。2011年電影《賽德克·巴萊》獲得第48届金馬獎最佳劇情片。

簡歷
魏德聖喺臺南縣永康鄉（而家臺南市永康區）出世。遠東工專（現遠東科技大學）電機科畢業。
魏德聖喺無意間睇到由邱若龍寫嘅《霧社事件》（現名係《漫畫·巴萊》），成為佢日後拍攝《賽德克·巴萊》嘅動力。喺2003年拍攝以臺灣原住民抗日嘅霧社事件為背景嘅《賽德克·巴萊》試拍片初試啼聲，但嗰時知名度唔高，資金籌措失敗。
後嚟接受新聞局補助，喺2008年上映嘅《海角七號》橫掃全台票房而一舉成名，順利籌到《賽德克·巴萊》拍片資金。而家台灣嘅國片票房仍然由《海角七號》5.3億元稱霸。
2012年10月底，由黃志明、魏德聖編劇同監製，馬志翔導演，用嘉農棒球隊故事背景嘅《KANO》得到嘉義市政府嘅補助。
2014年12月底，由同魏德聖導演共事嘅幕後電影工作者所創立品牌「特有種商行」實體店正式開幕。
2016年9月7號，擔任行政院文化會報委員。
魏延

魏延（粵拼：ngai6 jin4；?—234年），字文長，荊州義陽郡（今中國河南桐柏縣）人，係三國時期蜀漢中後期重要將領，後尾被楊儀誣衊叛變，俾馬岱殺死。

生平
魏延打仗英勇有勇略、叻培養士兵、多次立功、得到劉備信任。佢為人高傲自大，令佢冇人緣，個個都避開佢，同劉琰、楊儀有多次衝突，又好大野心，一直想爭取表現；佢曾經向諸葛亮提出突襲長安之子午谷之計，但冇被採納，經常話諸葛亮用兵細膽。
魏志豪

魏志豪（英文：Derek Ngai，1973年—），係香港公民黨員，東區區議會康怡選區前任議員。
魏志豪喺香港中文大學計算機科學系畢業，之後幫過蘋果公司打工。魏志豪喺2019年加入公民黨，做康怡花園地區工作，同年參選區議會選舉康怡選區，結果成功喺黨友梁穎敏手上接棒，當選區議員，2021年7月9號，佢同黨友梁兆新、黎志強齊齊劈炮，唔再做區議員。
馬耶訥

馬耶訥（法文：Mayenne）係法國盧華爾河區其中一個省，編號53，首府拉華勒。
馬腹一

馬腹一係個喺半人馬座嘅恆星，距離太陽390光年。
馬臺斯

洛他·馬臺斯：德國退役足球員。
馬臺斯·奧羅加魯斯：德國語言學家。
馬臺斯·美利安：瑞士雕刻師。
馬臺斯·冷·方·韋倫堡（英文：Matthäus Lang von Wellenburg）：羅馬帝國時期嘅政治人物。
馬耳他航空

馬耳他航空（Air Malta）係馬耳他一間航空公司。
馬耳他騎士團

馬耳他騎士團，全名耶路撒冷、羅得島及馬爾他聖約翰主權軍事醫院騎士團（意大利文：Sovrano Militare Ordine Ospedaliero di San Giovanni di Gerusalemme），又簡稱醫院騎士團，係歐洲三大騎士團（中文：三大騎士團）之一，亦係一個政治主權實體，全部領土包括喺羅馬市內嘅兩棟樓。佢有自己嘅政府、通貨同外交，司法獨立，但係一般唔認為係一個國。
馬臨

馬臨，CBE，JP（1925年2月8號—2017年10月16號）係香港中文大學第二任校長，浙江鄞縣人，佢曾經創立香港中文大學逸夫書院，並獲多個國際學術成就獎項，及中外多間大學嘅榮譽博士學位。

生平
馬臨嘅爸爸係香港大學中文系前系主任馬鑒教授。曾經就讀嶺英中學，畢業於英皇書院。由於太平洋戰爭爆發，馬臨返內地。1947年獲成都華西大學理學士銜。之後走到英國列斯大學深造，硏究蛋白化學，1955年獲哲學博士銜。繼入倫敦大學醫學院及里兹聖占姆斯醫院，從事資深博士硏究工作。
1957年任香港大學講師。歷任香港中文大學高級講師、講座教授及理學院院長。曾經擔任香港基本法起草委員會委員暨兩小組嘅召集人（教科文小組及區旗、區徽小組）。
1972年至1978年，擔任香港中文大學生物化學教授，專長蛋白質化學。1978年至1987年，接替李卓敏擔任香港中文大學校長，期間於1986年創立香港中文大學逸夫書院，並且喺1987年至2011年擔任校董會主席。
馬臨喺2017年10月16號死，終年93歲。
馬興瑞

馬興瑞（粵拼：Maa5 hing3 seoi6，1959年10月—），祖籍山東鄆城，喺黑龍江雙鴨山出世，而家係中共中央政治局委員同新疆黨委書記、前廣東省長。
佢喺遼寧工程技術大學、天津大學、哈爾濱工業大學畢業，曾經做過中國航天科技集團公司黨組書記、總經理、中華人民共和國工業和信息化部副部長、中共廣東省政法委書記。2015年3月，佢被任命中共深圳市委書記。2016年12月，廣東省十二屆人大常委會第三十次會議任命佢做廣東省人民政府副省長同代理省長。
馬良

馬良（粵拼：maa5 loeng4；187年—222年），字季常，荊州襄陽宜城（今湖北宜城）人，三國蜀漢時期劉備嘅侍中，馬謖阿哥；因為喺馬氏兄弟五人中，眉中帶白毛，能力亦係最出色，所以有馬氏五常，白眉最良嘅稱譽。佢以前招募蠻王沙摩桐去參加伐吳戰爭，但係佢同沙摩桐都喺嗰場仗戰死。
馬艷冰

馬艷冰（Yanbing Lena Ma，1987年7月7號—）係加拿大華人，籍貫山東濟南，喺中國山東濟南出世，1997年隨家人移民至加拿大多倫多，佢目前係一位大學生，佢係2004年多倫多華裔小姐冠軍，亦都係2009年加拿大世界小姐選舉（Miss World Canada）冠軍。馬艷冰亦係一位選美會嘅活躍分子，曾經多次參加各大著名選美會並且屢創佳績，成為佳話。

學業
馬艷冰9歲隨父母移居加拿大多倫多並喺該地長大，佢喺皇后大學畢業；主修生命科學（Life Science）、副修聲樂，因為自細善於表演人前，亦因為咁喺各選美會表現其技藝並屢創佳績。佢早喺中學時期，已跟隨一名台灣歌唱老師學習，並有份參加合唱團表演。

多次參加各大著名選美會
從多次參加各大選美會嘅經驗，馬艷冰創出多項驕人紀錄，分別為加拿大人同華人爭光：
佢係第一位成為加拿大世界小姐嘅華人。
佢係第一位代表加拿大出賽世界小姐嘅華人。
佢係近年代表加拿大出賽世界小姐成績最好嘅佳麗。
雖然經常踏足唔同選美會嘅舞台，但馬艷冰從來冇打算加入娛樂圈，佢曾經話會繼續完成其餘碩士課程，理想係成為一個醫生同歌唱家。
高井和馬

高井和馬（1994年8月5號—）係日本足球員，司職中場，效力群馬草津溫泉。
高以翔

高以翔（英文：Godfrey Gao，1984年9月22號—2019年11月27號），原名曹志翔，係加拿大籍華裔藝人，台灣出世，2006年出道。
2019年11月27號，佢喺浙江寧波拍緊浙江衛視真人騷節目《追我吧》嗰陣心臟病發死咗，終年35歲。

家庭與个人生活
高以翔1984年9月22號喺台北出世，小學移民加拿大，喺溫哥華讀書。太爺曹振聲曾經係上海法租界公董局（中文：上海法租界公董局）總翻譯。爺爺係臺北市迪化街附近嘅地主。阿爸曹道成曾經做過米芝蓮台灣代理商總經理。阿媽陳細珍係馬來西亞華僑，曾經喺1970年贏得檳城選美活動。高以翔係三兄弟最細嗰個，大哥曹志傑，二哥高宇橋（曹志凱）亦喺演藝圈發展。

演藝生涯
2013年，高以翔參加喺聖地牙哥舉辦嘅聖地牙哥國際漫畫展（中文：聖地亞哥國際漫畫展）
2005年，高以翔返台灣後因為出席好多時尚派對、電視節目，受媒體、雜誌注目，連同丁春誠、陳紹誠、藍鈞天四人被封為「真人版嘅F4」，一般稱為「時尚F4」。四人同係嘉裕西服2008秋冬季產品拍攝目錄並走秀，並於2009年4月推出四人的第一本書《遇見時尚F4》。
2006年，高以翔喺偶像剧《爱情魔法师》中客串演出，同年喺《天堂来的孩子》、《恋爱女王》、《超级拍档》等多部电视剧扮演配角；2008年，高以翔轉往中國大陸發展，同周迅、张雨绮、桂纶镁合作电影《女人不坏》。2010年，佢同陈庭妮合作主演偶像剧《我的排队情人》，饰演男主角白谦睿，係第一部擔任主角嘅作品。同年高以翔獲中國大陸版《時尚先生》評選為「年度港台風尚男藝人」。
2011年，高以翔擔任LV全球2011春夏形象廣告要角之一，成為LV形象廣告中，第一個任用嘅亞洲模特兒。2012年，佢开始把事业重心转向大陆，参演《华丽一族》、《勝女的代價》等电视剧；同年与焦俊艳合作爱情偶像剧《遇见王沥川》，讲述瑞士华裔建筑师王沥川同雲南小镇大学生谢小秋分分合合嘅爱情故事，凭借劇中嘅帥氣優質暖男形象，高以翔人氣剧增，獲網民封为「國民老公」。
2013年，高以翔同黄渤、林志玲、秦海璐合作爱情片《101次求婚》，并进军好莱坞客串出演电影《天使聖物：骸骨之城》；首次主演网络剧《钱多多炼爱记》，饰演高富帅许飞。2016年，佢主演爱情电影《最萌身高差》，并喺林更新、林允儿主演嘅古装爱情剧《武神赵子龙》中客串出演吕布一角；2017年又同王丽坤、王传君搭档主演爱情喜剧電影《情遇曼哈顿》，同埋客串斯蒂芬·马布里嘅动作电影《我是马布里》。
2018年，高以翔同王力宏、宋茜合作古装玄幻电影《古劍奇譚之流月昭明》，饰演男二号夏夷则。2019年8月，他跟鹿晗、舒淇合作拍攝科幻片《上海堡垒》，饰演火炮司令杨建南；10月同宣璐合演爱情偶像剧《彩虹的重力》，係其生前最后一部作品，而遗作則係同秦岚合作嘅都市职场剧《怪你过分美丽》。
高以翔曾經喺2013年至2019年，多次入選美國電影網站TC Candler嘅世界百大型男，其中最高名次喺2016年獲得第7名。

逝世
2019年11月27號凌晨1點30分左右，高以翔录制浙江卫视真人實境秀節目《追我吧》將近17個鐘後，喺「你追我逃」奔跑环节中突然放緩步伐，嗌一声「我不行了」后坐在路邊花台，隨後躺倒並晕倒、心臟驟停3分鐘，经现场嘅心肺复苏15分鐘后一度恢復心跳，但送至寧波市醫療中心李惠利醫院急救近3個鐘後仍宣告不治，終年35歲；醫院宣布死因為心源性猝死；稍後經紀公司發出聲明證實高以翔已經逝世，並表示「令我們震驚且悲痛萬分，至今無法接受」。
關於高以翔倒地後到有人員進行搶救之間嘅過程，存在兩個說法：
事發當時在場粉絲：高以翔倒地後，浙江衛視工作人員起初以為係節目效果，而冇即時上前關心，直到過咗近16分鐘或半小時，在場藝人上前關心高以翔嘅情況後，先有身穿反光背心嘅醫護人員趕到現場開始搶救。
浙江衛視：高以翔倒地當下，工作人員隨即呼叫現場待命嘅救護車，距事發位置較近嘅嘉賓都從主舞台走向高以翔；經過1分46秒，現場待命嘅寧波急救中心醫護人員就趕到並開始施救。
事發過後，中國大陸嘅真人實境秀節目遭到許多網友同曾經參與節目錄製嘅藝人紛紛在網路發文批評、質疑，其中運動、競技類節目最常傳出意外；導演兼演員徐峥喺微博發文表示「節目嘅安全防範意識都太差喇，絕對要負責任啊」；浙江衛視於當日晚間發布聲明表示「對呢意外造成冇得挽回嘅嚴重後果，深感遺憾同惋惜，並願意承擔相應責任」；高以翔嘅众多好友及演艺界人士紛紛喺社群網站发文悼念。
11月28號，其遺體送往寧波市殯儀館暫存，晚間載著遺體嘅靈車繞經事發地後，抵達杭州殯儀館進行防腐處理；高以翔的粉丝自发前往事发地悼念；中國電視藝術家協會演員工作委員會對於其意外猝逝發出聲明，稱藝人要「識得自我保護，珍愛生命，拒絕過度疲勞工作」。11月29號，高以翔生前原計劃喺毛加恩婚禮上擔任伴郎；高以翔嘅粉絲向浙江卫视同《追我吧》節目組提出「六大訴求」。11月30號，中国中央电视台喺《新聞周刊》節目上，以〈高以翔：生命的警示〉為題指出「喺黃金4分鐘內冇專業醫護人員同急救設備，救護車都因為路障而唔能夠第一時間到位，可能就算有咗呢啲都挽回唔到生命，但至少可以保住更多生存嘅機會」。12月2號，其遺體從上海運返台灣。12月15號，舉辦告別式；其長眠地係喺新北市金山區嘅金寶山墓園日光苑。
2020年2月10號，高以翔出現喺第92届奥斯卡金像奖向已逝影人致敬橋段，並出現在9月26號第55屆金鐘獎同11月21號第57屆金馬獎追思已故影人橋段。
高乃依

高乃依（Pierre Corneille，1606年6月6號—1684年10月1號）係法國劇作家，同莫里哀、拉辛合稱「17世紀法國三大劇作家」。
高乃麗

高乃麗 ，係日本嘅一個女藝人同埋配音員。
高井舞香

高井舞香 ，係日本嘅一個女藝人同埋配音員。
高伯龍

高伯龍（1928年6月29號—2017年12月6號），男，廣西岑溪人，生於廣西南寧，中國激光陀螺專家，中國工程院院士，國防科技大學教授。 事關晚年着背心進行研究，被稱為「背心院士」。

生平
1951年，畢業於清華大學。

獎同榮譽
1996年，獲全軍首屆專業技術重大貢獻獎。
1997年，當選中國工程院院士。
高主教書院

高主教書院（英文：Raimondi College）係天主教香港教區轄下一間津貼英文中學，喺香港半山區羅便臣道2號，1958年創校。校名係紀念香港頭一任宗座代牧高雷門主教。
高仕文

高仕文（粵拼：gou1 si6 man4，1975年1月20號—），原名係法蘭·碩卡里亞斯·羅賓·「碩克」·高史密夫，里士滿公園男爵（Frank Zacharias Robin "Zac" Goldsmith, Baron Goldsmith of Richmond Park）係英國政治人。保守黨成員，現任外交國務大臣同環境與國際發展國務大臣。此前，佢曾經喺2010年至2016年同2017年至2019年擔任列治文公園嘅國會議員。
高低波

高低波（粵拼：gou1 dai1 bo1，Transverse Wave）又嗌橫波，係介質震動嘅方向同波行嘅方向垂直嘅一種波。
陳學俊

陳學俊（粵拼：can4 hok3 zeon3；簡化字：陈学俊；1919年3月5號—2017年7月4號）係中國大陸嘅能源科學家，安徽滁縣（今日嘅安徽滁州）人，佢曾經喺南開大學做過無機化學教研室主任同埋元素有機化學研究所副所長、新能源材料化學研究所學術委員會主任等職位。由於佢長期喺氫化學同埋金屬氫化物、氫能源化學搞研究，重喺南開大學開過新能源材料、應用呢兩間化學研究所。重整過鎳氫電池同埋釹鐵硼永磁合金等等好多個國家專利項工藝。
2017年7月4號02:46（UTC+8），佢喺陝西西安因病冇得醫死咗，終年97歲。
陳子聰

陳子聰（Conroy Chan；1972年11月30號—），祖籍廣東省清遠市，係香港演員、歌手、Hip Hop歌手、監製、終極運動X-Game推廣者同埋前模特兒。佢演出過多部電影，其中主演嘅短片《太太》，角逐2002年康城國際電影節最佳短片獎。2005年，佢監製《四大天王》兼同吳彥祖、尹子維同埋連凱一齊炮製轟動一時嘅ALIVE樂隊，榮獲香港電影金像獎最佳新導演獎同埋提名最佳原創音樂獎。2006年佢加入饒舌樂隊廿四味。2008年佢同老婆何超儀同埋黃佑穎成立852電影公司。2010年監製嘅《維多利亞壹號》於香港上映，更入圍多個國際電影節。
陳子見

陳子見（1994年5月8號—）係中華民國新聞主播、網絡紅人、節目主持人、廠廠創意董事，喺南投縣出世。以網名「視網膜」喺臺灣網上媒體圈走紅。彰化師範大學國文系畢業。因喺網上同何姍蓉（網名：動眼神經）等人創立《眼球中央電視台》頻道，並製作一系列嘅諷刺新聞而走紅。2018年3月到12月係《華視午間新聞》主播，創下華視新聞最年輕（23歲）嘅午間黃金時段主播記錄。2019年3月回歸華視主持清談節目《今夜造口夜》。
陳子樂

陳子樂（Cadmus Chan Tsz Lok，2003年6月2號—）係香港童星，曾喺香港無綫電視演電視劇，讀緊喇沙書院。佢家姐陳穎嵐之前亦係香港童星。
陳子維

陳子維（粵拼：can4 zi2 wai4，英文：Andrew Chan，又叫做安德魯陳，另譯陳安祖；1984年1月12號—2015年4月29號），係一位響澳洲籍嘅華裔。響2005年響印尼峇里丹帕沙牛華奶國際機場度畀印尼警察捉咗，控以販毒罪判咗死刑。響呢單案度是為峇里九，而響呢單嘢度嘅賣人·舒古馬人亦都係判咗死刑，佢俾丹帕沙地區法院判咗死判，喺2015年4月29號執行咗槍決。
難破船

《難破船》（日文：なんぱせん）係一首日本唱作人加藤登紀子嘅歌。1984年12月1號，呢首歌收錄喺加藤嘅唱片《最後のダンスパーティ》（最後嘅跳舞派對，LP: 28MX-1196, CD: H33P-20002），第一勻公開發行。1987年9月30號，另一位日本女歌手中森明菜嘅翻唱版本公開發行，係中森第19隻單曲（EP: L-1755）。
難忘的一天

《難忘的一天》（哈薩克文：Ұмытылмас күн；英文：Unforgettable Day）係由哈納特·阿伊特巴耶夫同哈依夏·塔巴熱克填詞，迪瑪希作曲同演唱，喺2017年3月25號《歌手2017》第十期節目以全新原創作品第一次發佈。

簡介
呢隻歌係迪瑪希喺《歌手2017》最後一場常規賽競演嘅歌。隻歌係佢19歲嗰陣寫落嘅。佢話佢參加咗10集節目可以識到唔同歌手、前輩去學嘢，畀佢儲到好多經驗，令佢上到難忘嘅一堂，佢想憑住呢隻歌回饋觀眾。喺節目採訪仲回憶由以前到而家都係想做歌手，冇諗過其他職業，所以依家過緊嘅每一日都好難忘。
難民

難民即係遇到災難或禍變嘅人，有時迫住遷徙，同流民、災民相似，通常都係成批人咁避禍。而現代稱為難民，有種種唔同定義，更有所謂經濟難民且政治難民之分。以西洋而言，難民等同英文refugee，尋求庇護之人。
難民大致可分為兩類。天災、戰禍，生活困難，就迫住要走，此為一類。而亦出於政治見解唔同，人種唔同，宗教唔同，而受到外來迫害而遷徙，此為另一類。而尋求庇護，現代通常越過國界，走到另一國。
難民為近世所用之字，古代多叫流民，多數係不能原居地耕定居，而迫住四處流徙。流民成因好多，如天災、瘟疫、饑荒、戰亂、苛吏、土地兼併。而災民都為近世用字，同遇災禍，未必要流徙，只係有等待救援，或可重新建設。講難民時，有時指流民，有時指災民，但更多指越境尋求其他國庇護。而難民唔受人承認，就只能當係非法移民，要遣返原地。
難民喺他國暫住地，叫難民營。設營係方便管理，減少影響當地人生活。營有開放同禁閉兩種。亦有個別尋求政治庇護，依啲通常唔會入難民營，同普通寓居他國之人無異。
難波圭一

難波圭一 ，係日本嘅一個男配音員。

配音作品一覽
呢個表唔完整，歡迎加料。
難波宏明

難波宏明（1982年12月9號—）係日本足球員，司職前鋒，效力FC岐阜。
難民營

難民營（粵拼：naan4 man4 ying4，英文：refugee camp）係指臨時搭建用嚟收留難民嘅營地。一個營地可能住咗幾萬甚至幾百萬人。通常，呢啲營地係由政府、聯合國或者國際組織（例如紅十字國際委員會）或者非政府組織修建同管理。
難民營通常都係臨時搭建，用嚟暫時滿足難民嘅基本需求。有啲難民營衛生條件好差。如果難民由於內戰等原因一直返唔到屋企，經常會引發人道危機。難民營設施好簡陋，例如只有基本嘅住宿設施（帳篷）、共用嘅衛生設施（浴室同廁所）、基本嘅醫療設施以及簡單嘅通訊設備。
難捨難分

《難捨難分》係香港歌手譚詠麟發行第6張國語專輯。
難波

難波（粵拼：naan6 bo1；日文：難波(nanba)）係日本大阪市嘅一笪埞。難波係大阪兩大繁華街之一，位於大阪嘅「南」（ミナミ），政區上分屬中央區、浪速區。難波係大阪市中南部主要嘅鐵路上落埞，有西日本旅客鐵道（大和路線）、近畿日本鐵道（近鐵難波線）、南海電氣鐵道（南海本線、高野線）、大阪市營地下鐵嘅三條綫（御堂筋線、四橋線、千日前線）。大阪嘅「南（日文：ミナミ）」係指從心齋橋站一帶到難波站附近呢咁大笪嘅地區，其中嘅「難波」一般係指道頓堀以南、千日前以西嘅地方，不過有啲時候，呢個地名亦包埋道頓堀、千日前、湊町（日文：湊町 (大阪市)）、日本橋。難波嘅舊舖、高檔店口多過心齋橋，「南」以花樣多嘅舖頭做特色嘅玄關口亦位於難波。JR難波站同大阪難波站（日文：大阪難波駅）之間有地下街連通。JR難波站舊名叫湊町站，因此而家習慣上將呢個站嘅週邊都嗌做湊町，但實質上呢個站係搬過嘅，原先嘅位置喺浪速區嘅湊町，同而家習慣嗌嘅湊町唔係同一位置。
喺難波道頓堀週邊有大阪最出名嘅兩大景觀之一固力果霓虹告白（Glico Man），同時蟹道樂嘅總店亦喺呢度，門口上面隻巨蟹（Giant Crab）亦係當地地標。難波亦係大阪有名嘅遊樂街區，有好多嘅居酒屋、飯店、夜店、遊戲室、彈珠機室。同時難波亦係大阪出名嘅購物中心，高島屋百貨公司、難波CITY商場都喺呢度。
難波公園（なんばパークス；Namba Parks），係新開嘅高層複合設施，由120間舖、空中花園、以及叫做「公園塔」（パークタワー；Park Tower）嘅寫字樓組成。第二到第五層係商業區，第六層係餐飲區，有好多種類嘅餐廳，比如韓國菜、日本菜、意大利菜。而個空中花園整來畀啲遊客休息娛樂，來調制返市中心嘅環境。另外，佢重有開現場騷嘅露天戲院，以及有笪作爲私人菜園嘅埞，訂咗菜園嘅人可以喺入面體驗農作。佢重有馬車舖呢樣嘢添。
難為了家嫂

《難為了家嫂》係一部香港1965年嘅一部粵語片，由莫康時執導，南紅、張活游主演。
難言島

難言島（英文：Inexpressible Island）係南極洲一個島，喺維多利亞地對出嘅羅斯海，面積約莫50平方公里。
鴨豉片

鴨豉片，又叫臘豉片，係臘味嘅一種，用整臘鴨髀之後淨低嘅鴨身，攞鴨胸肉切片，用欖豉醬同燒酒等調味後生曬而成，可以細分有皮同無皮兩種。呢種臘味已經好少見。
鴨蹠草目

鴨蹠草目（Commelinales）係單子葉植物下嘅一個目，再分做5個科。
鴻星

鴻星（粵拼：hung4 sing1，英文：Super Star）係香港一個飲食集團，喺香港、中國大陸同日本開食肆，由生意人何永年、周權忠喺1989年創立，最出名菜式係石頭魚。
鴨髀湯飯

鴨髀湯飯係中國廣東、香港同澳門地區常見嘅嘢食，通常喺茶餐廳同酒樓都有得賣。用冬瓜、冬菇、薑同陳皮來滾湯，可以將湯倒入飯度一齊食。
鴻圖道

鴻圖道（英文：Hung To Road）係香港九龍觀塘一條馬路，由勵業街開始，去到敬業街。
鴴形目

鴴形目（ 	Charadriiformes）係種雀，屬鳥綱嘅其中一個目，下面有19個科350個品種。
鴷形目

鴷形目（Piciformes）係種雀，屬鳥綱嘅其中一個目，下面有6個科71個屬450個品種。
馬蹄蘭

馬蹄蘭（學名：Zantedeschia aethiopica）係天南星科多年生草本植物，原生非洲南面。
馬蹄蘭形似馬嘅蹄，係馬年其中一隻熱賣年花。
馬蹄蟹

馬蹄蟹（學名Limulidae），又叫鱟（讀音：后），譽為活化石。好多人以為佢係蟹，但佢其實同蜘蛛、蠍子、三葉蟲係親戚。現存嘅鱟種類得返存三個屬四個種。
其中美國鱟分佈喺大西洋沿岸。另外三種分佈喺東亞至東南亞一帶。其中中國鱟分佈喺日本、韓國、中國長江以南沿海（包括香港）。南方鱟（巨鱟）分佈喺香港、泰國、馬來西亞沿岸至印度孟加拉灣。圓尾鱟就分佈喺東南亞（包括香港）沿海至印度孟加拉灣。

生活習性
馬蹄蟹仔會喺潮間帶嘅沙灘生活幾年。長大後就會離開岸邊，游到海底入面。直到繁殖期先喺潮漲時間游返上岸度交配，然後再游到海裏面。當佢知道有敵人時，會即刻潛入沙入面，等敵人見唔到佢。

食啲乜
最鍾意食蟲、軟體動物同死魚。佢哋響沙上爬行時，會用第一對鉗形嘅腳嚟搵食。然後用其他有毛嘅腳將食物擺落口。佢個口就係響身體中間。
馬蹄鐵

馬蹄鐵（粵拼：maa5 tai4 tit3；英文：horseshoe）係一嚿整嚟畀隻馬著住，保護馬嘅蹄嘅物品，通常用金屬造。
馬車

馬車係用馬拉嘅車，可以用嚟打仗，亦可以做代步交通工具。
古時中國六藝入面嘅「御」，即係揸馬車，係一範專長。
馬車車廂

馬車車廂係馬車入面由馬拉嘅車廂，通常有四個轆，可以係有蓋或者無蓋，入面有位畀搭客坐。
馬車夫

馬車夫係揸馬車嘅人，透過控制住拉馬車嘅馬嚟操控成架馬車。
馬辰

馬辰（Banjarmasin）係印尼南加里曼丹首府，人口63萬。
飛機失事

飛機失事，又叫空難，指飛機起飛，降落，滑行又或者飛緊嗰陣發生嘅事。成因有人為（唔小心，有心破壞）、機件故障、天氣。
維基同享有多媒體嘅嘢：Aircraft accidents
飛機杯

飛機杯（英文：Artificial Vagina）係一種扮女人陰道嘅人造物品，可以提供畀男人類似性交嘅快感，或者解決性需求嗰陣作為性玩具咁用。
飛快子彈曲

《飛快子彈曲》（德文：Freikugeln）係由約翰施特勞斯二世作嘅一首普卡，1868 年首次公演。
飛機師

飛機師，又叫機師、飛行員，係種揸飛機嘅職業，譬如喺民用航空入面負責揸客機。
飛機則

飛機則，樓則一種，似飛機而名，常見於香港，見於私家樓，基於香港建築條例、香港消防條例，以及做到大啲實用面積來賣，而諗出來。飛機則起出來嘅樓，外觀都呈十字形，十字各翼，中間有條坑做天井。正中間為電梯大堂，𨋢並排，𨋢背後為鉸剪梯，內裹一梯八伙，各佔十字一角。飛機則一般都大同小異。
二十世紀七十年代以後，私人樓起得私密，唔會似公共屋邨，有長走廊公用，出入都畀人見到。故此，一梯八伙至為常見，咁走廊縮到至短，十字一角，伙伙都為單邊房，私密至高。
法例要求廚房要有窗，對出街外。廁所都要有窗同對天井，不過同對面牆，唔會少過二米三就得。若果廚房、廁所放喺街景，咁廳同房就少咗街景，唔好賣。為此，十字之翼中間，劏個二米三闊嘅長方坑，做天井。廚房近大門，喺天井深處，開窗對正街外。而廁所就喺隔籬，開窗對住隔籬屋面牆。
八伙之中，四大四細。細伙近門會缺一角。由於十字凹位，兩伙嘅窗又會斜望到，同隔籬屋而言，就無咁私密。
後尾起嘅，通常都有三部𨋢，中間一部，可層層停，兼為消防𨋢，法例要求一分鐘內升到頂樓。而另外兩部，一停單數層，一停雙數層。
飛機場

飛機場，係一笪平地，畀飛機起飛同埋降落。飛機有好多種，例如直升機、戰鬥機、貨機、民航客機，機場設施要求都唔同。直升機唔使機場跑道，而空中巴士 A380之類嘅大客機要特大跑道。民航機場要有客運大樓。

史
最早嘅飛機升降地點係草地，一般係圓形草坪，飛機可以順住有利嘅風向以任何角度升降，周圍會有一個風向儀同埋機庫（因為當時嘅飛機一般係用木材同埋帆布製成，唔抵得風吹雨打，日曬雨淋）。之後開始用土質場地，避免草坪增加嘅阻力，但係土質場地唔適合潮濕氣候，唔係嘅話草地會泥濘不堪。隨住飛機重量增加，升降要求亦跟住提高，混凝土跑道開始出現，乜嘢天氣同時間都啱用。
世界上最老嘅機場目前仍有爭議，但1909年成立、喺美國馬利蘭州嘅大學園區機場（College Park Airport）普遍被認為係世界上最老而又持續經營嘅機場，雖然佢只係一個小型機場。
另一個被稱為係世界上歷史最悠久嘅機場係美國亞利桑拿州嘅比斯比道格拉斯國際機場（英文：Bisbee Douglas International Airport），呢個機場停放住美國史上第一架飛機。1908年，道格拉斯航空俱樂部成立，滑翔機亦都隨之成立。嗰時嘅滑翔機係由兩匹馬拉逳，飛過道格拉斯青年會大樓後方。1909年，飛機開始裝有電動機同埋螺旋槳，亞利桑那州就成為首架動力飛行嘅飛機嘅地區。呢個機場係美國第一座國際機場嘅地位經由美國總統富蘭克林·德拉諾·羅斯福喺1943年嘅一封信證實，羅斯福喺信入面宣佈佢係「美國嘅第一座國際機場」。
1922年，第一個畀民航業使用嘅永久機場同埋客運大樓出現喺德國柯尼斯堡，呢個時代嘅機場開始用水泥鋪停機坪，允許夜間飛行同埋比較重嘅飛機降落。1920年代後期，出現第一個用照明設施嘅機場，1930年代進場下滑照明設備開始使用，因此飛機升降嘅方向同埋角度開始有固定嘅規定。國際民間航空組織標準化咗照明嘅顏色同埋閃光時間間隔。1940年代，坡度線進場系統開始使用，系統包括兩排燈光，形成一個漏斗狀圖案，標示飛機喺機場滑翔坡嘅位置，其他燈光就表示唔正確嘅進場高度同埋方向。
第二次世界大戰期間對機場數目嘅需求大增，盟軍利用有孔鋼板鋪設臨時跑道組成一個個戰地機場，主要畀戰鬥機或輕型聯絡機使用。太平洋戰爭期間，有唔少戰爭係同爭奪機場有關，最出名嘅有亨得森機場（而家嘅霍尼亞拉國際機場（英文：Honiara International Airport））。
二次大戰之後，機場嘅設計越嚟越複雜，客運大樓聚集埋一齊，而跑道聚集喺另一處，咁嘅安排可以方便機場設施擴展，但亦都意味住乘客上機前要行遠啲。之後，機場所鋪設嘅混凝土開始有導水溝槽，同飛機降落嘅角度垂直，有助排水，避免影響到飛機升降。
1960年代之後，機場嘅建設隨住噴氣式飛機嘅增加蓬勃發展，跑道延伸至3,000公尺長，利用滑模機興建連續性嘅強化混凝土跑道。1960年代初，現代化嘅機場客運大樓開始使用登機橋系統，乘客唔需要行出室外登機。但係噴射引擎帶來嚴重嘅噪音問題，令唔少機場要搬離市中心。
維基同享有多媒體嘅嘢：Airports
龍翔道遊樂場

龍翔道遊樂場（英文：Lung Cheung Road Playground）係香港一公園同遊樂場，喺筆架山筆架山道，行政上歸九龍城區。設施有籃球場。
龍脊

龍脊係香港一條山脊，喺香港島東南面石澳左近，由打爛埕頂山一路去到雲枕山，橫跨鶴咀半島，係港島徑第八段嘅一部份，長8.5公里。2004年《時代雜誌》亞洲版就將佢選做「亞洲最佳市區遠足徑」。

交通
港鐵筲箕灣站A3出口再轉城巴9號巴士，土地灣站落車。
龍耳

龍耳係屬於稅務條例第88節認可嘅慈善團體，2008年成立。成立嘅目的係凝聚聾人同弱聽人士嘅自強力量，能夠共融社會，重有透過聚會同埋手語訓練等等嘅活動，促進健聽同埋聾人互相了解；令到聾人同弱聽人士能夠容易啲融入主流社會，令佢哋可以發揮潛能、自我實現同埋平等嘅發展機會。
龍耳而家係香港公益金、香港社會服務聯會（中文：香港社會服務聯會）機構會員同埋「惠施網（中文：惠施網）」（Wise Giving）認可嘅慈善機構成員。
龍脷

龍脷係種魚，包括多種鰨科魚，因魚身扁平似條脷，所以叫龍脷或者龍脷魚。龍脷大得快，兩三歲就可以生仔，有啲品種更有十六年命。

食
人食得龍脷，多數會起條魚柳（龍脷柳）煎香食。
龍翔道眺望處

龍翔道眺望處，香港公園之一，遊樂場之一，眺望處之一，喺九龍筆架山，龍翔道近龍駒道口，英文叫Lung Cheung Road Lookout。行政上歸深水埗區。設施有寵物共享公園，以及狗糞收集箱。公園全日開放。歸康樂及文化事務署管。園內禁煙。
龍脊山隧道

係中國廣西桂林嘅隧道，喺陽朔城區東南角。南邊出入口喺龍脊山南邊個山崖，連接石馬路同山水大道；北邊出入口喺灕江邊附近，同305省道連埋一齊。全長504.2m，雙向2車道。
佢亦係陽朔規模最大同跨度最大嘅公路隧道。

落成時間
呢條隧道喺2003年1月1號喐手起，直到2004年12月31號起好兼通車。
龍脊梯田

龍脊梯田（粵拼：lung4 zek6 tai1 tin4）係中國廣西桂林嘅一處公園同景區，喺龍勝，321國道嘅K692+525標記位。
呢個景區之所以出名，係因為有好多龍脊嘅壯族寨、瑤族寨同侗族寨、以及山地嘅梯田景觀響度。尤其喺每年農曆四月十五到四月廿九，因為梯田發大水，令山體映出好多彩色天光響度；中秋前後會出現成山金黃一片；每年1～2月好凍天氣嗰時重可以睇到梯田啲積雪。
呢間公園喺一年四季都有景睇，用幾個詞形容係：
春天：梯田銀鏈
夏天：滾滾綠濤
秋天：黃金稻浪
冬天：銀蛇盤山
龍翔道公園

龍翔道公園，香港公園之一，喺九龍九龍仔以北山腰，近獅子山隧道，龍翔道同窩打老道交界。向東，隔窩打老道，係廣播道花園。向西，窩打老道一邊，有個油站。園歸九龍城區。
公園英文叫Lung Cheung Road Park。
龍耳電視

龍耳電視係香港一個依靠第三方平台嘅OTT平台，由慈善機構「龍耳」喺2014年12月推出，係香港手語為主嘅網上電視頻道，配埋中文字幕，節目內容主要係講啲時事同生活資訊。
龍膽目

龍膽目（粵拼：lung4 daam5 muk6；學名：Gentianales）係被子植物門雙子葉植物綱嘅一個目。
香港可以這樣玩 鐵路篇

《香港可以這樣玩 鐵路篇》（粵語可以翻譯做香港可以噉玩 鐵路篇；英文：Hong Kong Off The Beaten Track (Sr2)）係香港無綫電視製作嘅生活資訊節目，《香港可以這樣玩》第二輯，成個節目一共13集，由李沁芯、翁佳妮、李雯希、陳睿雯做主持，喺無綫電視國語衛星頻道TVB8首播，同埋喺2017年10月7號開始到2018年1月6號香港時間逢禮拜六17:30-18:00喺J2播（國語原聲，無粵語配音）。

節目調動
2017年11月11號：由於直播《賽馬直擊》，所以暫停播映一集。
2017年12月23號：由於直播《賽馬直擊》，所以改去12月24日禮拜日同一時段播。
香港原味道

《香港原味道》（英文：Homegrown Flavours）係香港電視廣播有限公司嘅飲食節目，節目會發掘香港本土食材嘅源頭。
節目有四輯：第一輯由2018年2月15號到4月1號香港時間逢禮拜日19:30到20:00喺翡翠台播；第二輯由2018年9月9號到12月9號同一時段播；第三輯由2019年3月3號到12月15號逢禮拜日20:00到20:30播；第四輯由2019年4月19號到7月19號逢禮拜日21:00到21:30播；第五輯由2019年10月11號到11月8號同埋2021年1月3號到3月28號同一時段播。
頭兩輯由吳幸美、黃庭鋒、譚玉瑛主持，第三輯加埋余德丞，同輯第15集起加埋林正峰、孔德賢；第四輯得返譚玉瑛、黃庭鋒、孔德賢、林正峰；第五輯留黃庭鋒、孔德賢、林正峰，加埋劉頌鵬、吳天佑。

節目調動
第三輯
2019年8月4、11號：由於播2019年度香港小姐競選特備節目《香港小姐公爵特訓班》同《香港小姐周遊好玩特訓班》，所以暫停播映。
2019年9月8號：由於播2019年度香港小姐競選特備節目《香港小姐眾星列陣》，所以暫停播映。
第五輯
2020年10月22號：由於《流行經典50年》調到呢個時段播，所以暫停播映。
2021年1月10號：由於直播《萬千星輝頒獎典禮2020》，所以暫停播映。
2021年1月17號：由於直播《勁歌金曲頒獎典禮2020》，所以暫停播映。
2021年1月24號：由於21:00-22:00播《堅離地愛堅離地》大結局，所以提前到20:30-21:00播。
香港印徽

香港印徽（英文：Colonial Seal Badge of Hong Kong）係英國管治香港時早期代表香港嘅徽章，直到1959年引入香港盾徽就開始少用。
印徽分做上下兩部份。上半部用英國徽其中一種式樣，下半部係《阿群帶路圖》。
香港即棄塑膠產品管制

香港即棄塑膠產品管制係指香港由2024年4月22號開始根據《2023年產品環保責任（修訂）條例》管制即棄塑膠餐具同指定類型嘅塑膠產品。

沿革
香港立法會喺2023年10月18號通過《2023年產品環保責任（修訂）條例》，分兩個階段管制即棄塑膠產品，第一階段定喺2024年4月22號，第二階段暫定2025年內。為咗向公眾宣傳，環境保護署喺2024年1月開設一個叫「截塑」（英文：Cut The Plastics）嘅網站。
香港十蚊銀

十蚊銀（10元硬幣）係一種現行流通嘅香港銀仔，面值10港元。香港人稱之為「十蚊銀」或「金銀膶」。

史
香港政府喺1994年以紅銅鎳合金做外框、黃銅鎳合金做心嘅雙色10蚊銀，代替由銀行出嘅10蚊紙（滙豐銀行喺1993年印新版銀紙嗰時已經冇再印10蚊紙；而渣打銀行就出到1995年）。1997年有鑄咗青馬大橋圖案嘅香港主權移交紀念硬幣。
政府原本諗住用10蚊銀取代10蚊紙，但市面上對10蚊紙嘅需求仍然好高：一來因為10蚊銀好重，二來每逢過年，唔少人都鍾意用新銀紙封利是，而為免俾人覺得寒酸，好多人都只會入銀紙而唔入銀仔落利是封。加上，自從香港主權移交之後冇耐亞洲金融風暴爆發，香港經濟每況愈下，唔少市民要求政府出返10蚊紙。另一方面，亦由於10蚊銀好易被偽造，喺推出後幾年間政府同埋銀行都收到唔少假10蚊銀，當中更不乏大量生產個案。於是政府自1996年起冇再出10蚊銀（喺市面流通嘅香港10蚊銀得1994年同埋1995年兩個年份）。另外政府自2002年起，再度由香港金融管理局出10蚊紙（2007年中更發行塑膠嘅10蚊紙）。
另一方面，滙豐同埋渣打喺1990年代中唔再出10蚊紙之後，開始大量發行20蚊紙。
香港電燈

香港電燈有限公司（簡稱港燈，港交所前編號：6）係香港兩間供電公司之一，1889年成立。而家嘅董事會主席係霍建寧，董事總經理係尹志田。
香港電燈負責供電畀香港島（包括附近嘅島仔）、鴨脷洲同埋南丫島。發電設施設喺南丫島，總發電量係3,736兆瓦。

史
香港電燈以前喺香港聯合交易所上市，係恒生指數成份股之一。1981年，香港電燈畀置地收購，1983年又賣咗畀李嘉誠旗下嘅和記黃埔。
2011年2月，集團重組，成立咗電能實業。由嗰陣時起，香港電燈嘅上市地位同埋恆生指數成份股地位畀電能實業有限公司取代咗，而香港電燈亦做咗電能實業有限公司嘅全資子公司。
香港電視出版

香港電視出版係香港一間執咗笠嘅公司，原隸屬電視廣播企業國際（TVEI）。佢係無綫電視（TVB）官方刊物《香港電視》嘅出版社，亦有出版《奪標》、《車主》等第啲雜誌，同埋做博益出版社嘅發行商。
1990年代，香港政府限制企業經營跨媒體業務。1997年5月中旬，無綫電視將香港電視出版賣畀南華早報集團，無綫電視自己出版《TVB週刊》取代《香港電視》；《香港電視》銷量跌好多，無幾耐停刊；而香港電視出版無幾耐執埋笠。
香港電影金像獎最佳電影

香港電影金像獎最佳電影係香港電影金像獎其中一個緊要獎項，授予投票選出嘅年度最出色嘅香港電影。

入圍名單
註：加粗代表得獎作品。
香港電影金紫荊獎

香港電影金紫荊獎（英文：Golden Bauhinia Awards）係香港一個電影獎，1996年由香港影評人協會創辦，2008年宣佈暫停舉辦。
香港電視大典

香港電視大典（ETVHK）係香港一個網上百科全書，2009年4月7號成立，主要紀錄香港電視產業相關資訊、文化同歷史。
網站運作模式同維基百科同香港網絡大典幾相似，採用wiki技術嘅MediaWiki系統，乜人都可以新增同修改文章，達集思廣益嘅效果。
香港電影金像獎專業精神獎

香港電影金像獎專業精神獎係香港電影金像獎現行頒發嘅非常設獎項，表揚曾經為香港電影出力嘅資深演員或者幕後製作人員。專業精神獎喺1990年創立，但唔係每年都會頒發，而當屆嘅獲獎者或者會多過一位。
香港電影金紫荊獎最佳編劇

香港電影金紫荊獎最佳編劇每年由香港影評人協會頒發，表揚年度最出色嘅電影編劇。至今獲獎最多嘅編劇係游乃海，攞過4勻。

得獎同入圍一覽
注意:
"†" 代表香港電影金像獎得獎者。
"‡" 代表香港電影金像獎提名者。
"§" 代表香港電影金紫荊獎得獎者，但係喺香港電影金像獎攞唔到提名。
香港電視

香港地區嘅電視廣播。
亦可以指：
香港電視網絡，申請香港免費電視牌照失敗嘅公司，前身係城市電訊。
香港電視娛樂，申請香港免費電視牌照成功嘅公司，由電訊盈科擁有。
無綫電視，而家係HKTV、香港電視部分商標嘅持有人。
香港電視出版，《香港電視》雜誌嘅出版商，執咗笠。而《香港電視》係一本已停刊雜誌，以前係電視廣播有限公司官方雜誌。
港台電視：由香港政府資助嘅香港公共電視台。
馬姆努恩侯賽因

馬姆努恩侯賽因（1940年12月23號—），係巴基斯坦總統，2013年就任，2018年唔撈。
馬少福

馬少福，香港親中派人士，前海置富金融控股集團董事長，置富金融控股集團 (香港) 董事長。
馬家開飯

《馬家開飯》（英文：Dinner Ma's）係香港電視廣播有限公司製作嘅飲食節目，由處境劇《愛·回家》主角馬家一眾成員（包括黎諾懿、徐榮、羅天宇、蔣家旻等）主持，介紹香港各區大細食肆。節目喺2017年2月4號開始到7月22號逢禮拜六晚20:30－21:30喺翡翠台播，總共21集。出鏡嘅角色多數都係嚟自第一輯《愛·回家》，亦有啲嚟自愛·回家系列嘅其他輯數，甚至其他劇。

節目調動
2017年3月18號：由於直播《博愛歡樂傳萬家》，所以停播一次。
2017年4月8號：由於播《與諜同謀》大結局，所以停播一次。
2017年5月20號：由於直播《萬眾同心公益金》，所以停播一次。
2017年6月17號：由於直播《明愛暖萬心》，所以停播一次。
馬寶道

馬寶道（英文：Marble Road），係香港北角一條馬路，由糖水道、春秧街交界開始，另一邊係掘頭路。
馬家過聖誕

《馬家過聖誕》（英文：X-Mas With The Ma's）係香港電視廣播有限公司製作嘅遊埠節目，亦係繼《馬家開飯》之後第二套由處境劇《愛·回家》主角馬家一眾成員主持嘅節目，用南韓首爾嘅遊埠資訊做主題。節目喺2017年12月25號（聖誕節）開始到12月29號禮拜一到五22:30－23:00喺翡翠台播，總共5集。
麥家廉

麥家廉（英文：John McCallum，1950年4月9號—）係加拿大外交官、政治人物、經濟師和大學教授，先後做過國防部長、退伍軍人事務部長、稅務部長、移民、難民及公民部長同埋駐中華人民共和國大使。
2017年1月，總理朱斯坦·杜呂多重組內閣，麥家廉調任駐中華人民共和國大使，同年3月去到北京履新。自2019年1月22號以來，麥家廉喺萬錦同溫哥華公開評論孟晚舟事件，支持孟晚舟獲釋，而同加拿大政府睇法唔同。26號，總理杜呂多發聲明，接納麥家廉辭去駐華大使嘅職務。

屋企
麥家廉老婆林秀英（Nancy Lim）係馬來西亞唐人，兩人育有三個仔。
麥奀記

麥奀記，全名麥奀雲吞麵世家，係香港一間雲吞麵舖，總舖響中環威靈頓街77號，亦有多間分號。
麥子詠

麥子詠（Mak Tze Wing，1998年7月31號—）係香港女子乒乓波運動員，2016年為香港攞到世界青年乒乓球錦標賽第一塊單打獎牌（女子單打銀牌，同時亦喺女子雙打、女子團體攞銅牌）。
麥家朗

麥家朗（Olivia Mak，1989年6月28號—，初出道叫Vanilla），係香港女模特兒，2010年出道，2011年加入組合Mi55做咗隊長。
麥家朗曾經同吳浩康傳緋聞，因而畀公司雪藏，令組合Mi55變相解散。佢之後結識圈外男友Brian Yu，2020年1月拉埋天窗。
麥少瑜

麥少瑜（英文：Fiona McLeish，1994年6月9號—），係香港女模特兒，名模熊黛林嘅師妹。佢係港英混血，阿爸係英國人。佢2018年開始參演影視作品。

個人生活
麥少瑜喺2019年宣佈同陳冠希嘅生意拍檔潘世亨（Kevin Poon）訂婚。
麥宜全

麥宜全，香港律師兼親中派政治人物。

政治觀點同活動
佢係香港親中派嘅成員。喺2017年，佢曾經簽署反對港獨嘅聯署。
麥家琪

麥方喬（英文：Teresa Mak Fong Kiu，1975年8月1號—），本名麥家琪，係前無綫電視同亞洲電視女藝員、節目主持人，入行前係模特兒，後來參加1993年度香港小姐競選晉身娛樂圈。2006年嫁畀大律師王國豪，有兩仔一女。
黃埔區圖書館

係中國廣東廣州嘅圖書館，1991年創辦，有三個館區，都喺黃埔區入面。
其中大沙館喺1991年起好，香雪館喺2015年12月27號開館，華新園館喺2016年11月11號開館。
黃埔區新港中學

學校喺1993年成立，初期由廣州港集團負責管理嘅私人學校，期間嗌過廣州港新港中學個名，喺廣州經濟技術開發區西區黃埔東路2879號大院63座入面辦。直到2005年11月，由於廣州港集團退出，管理權轉咗畀黃埔區教育局睇實。2015年9月，學校向東搬到開發區東區（南崗）嘅亨元路入面繼續開辦。
黃埔區職業技術學校

，之前嗌過廣州市第88中學，係中國廣東廣州嘅一間技校，1968年創立，位置喺黃埔區廟頭路801號。佢亦係經教育部批准喺廣州東邊城區搞嘅唯一公辦國家級重點職業技術學校。

校服色
長袖
（2016～而家）
衫：　　相間，領　，袖口　帶　　相間嘅線，正面靠上啲嘅位有鈍角嘅　V字花紋，左右對稱。
褲：純　。
（1992～2018）
衫：　　　相間，領　，其中左袖有個　細三角形，右袖有兩個　同一個　嘅細三角形，正面近校徽位置下邊有　同　疊埋一齊嘅三角形，左右唔對稱。
褲：　，兩邊有　嘅鈍角三角形或　銳角三角形
短袖
（2016～而家）
衫：　，有領冇紐扣。領同袖口都係　帶些少　邊，左右對稱。
褲：純　。
（1992～2018）
衫：　帶　　嘅漸幼線條，其中　嘅線喺右邊膊頭出現，　嘅線喺左胳肋底附近出現。雖然左右唔對稱，但有領有纽扣。
褲：　，兩邊有　嘅鈍角三角形。
風褸
（2016～而家）　，領　，左右對稱，正面靠上啲嘅位有鈍角嘅　V字花紋。
（1992～2018）　　相間，領　；正面同背面都係上　下　，袖上邊帶有好幼嘅　線。

史
學校喺1968年創立，初期嗌過廣州市第88中學，係間普通嘅完全中學。1997年受到廣州市人民政府發佈嘅「281工程部署」關係，學校高中同初中部先後停止招生，重同123中學職中部合併，合併後校名變成「廣州市黃埔職業高級中學」。1999年6月，學校升級為廣東省級重點職業高中。2002年亦同黃埔區職業高級中學合併而變成有中專、電大、夜大、短期培訓等各種學制嘅綜合性職業技術學校。
黃埔區

黃埔區（粵拼：wong4 bou3 keoi1）係中國廣州市嘅一個區，喺廣州市中心嘅東面。面積484.17平方公里，人口88.01萬。區内嘅黃埔港係華南地區嘅第一大港，千幾年前，黃埔就經已係聞名世界嘅商埠。2014年1月，國務院批准撤銷蘿崗區同原先嘅黃埔區，設立新嘅黃埔區。
黃埔區中醫醫院

係中國廣東廣州嘅區級醫院，喺1958年成立，位置喺黃埔區蠏山西路同蠏山路嘅交界。佢既係一間集醫療、教學、科研、保健同康復於一身嘅中醫醫院，又係廣州市基本醫療保險嘅定點醫院。
另外，呢間醫院係廣州第一間二級甲等中醫院。

史
1958年：醫院以「黃埔衛生院」嘅名義而正式成立。
1985年：改制成中醫醫院。
1996年：升級成二甲中醫院。
2010年1月：加掛暨南大學醫學院個牌，變成暨南大學屬下嘅機構。
黃埔區港灣中學

係中國廣東廣州嘅一間中學，1966年2月開辦，位置喺黃埔區港灣路237號。

校服色
短袖
衫：
（1992～2017）：　　相間，左右對稱，有領有紐扣。領　，正面兩邊有　嘅鈍角三角形，袖口同領有　邊。
（2015～而家）：　　相間，左右對稱，有領冇紐扣。領　帶　邊，兩個袖同正面兩邊有大範圍　（除咗中間位同袖靠胳肋底附近嘅位係　之外）。
褲：　，兩邊有　嘅大三角形。
長袖
衫：　　相間，領　，袖口　帶兩條　線；正面兩邊帶有　嘅鈍角三角形，左右對稱。
褲：　，兩邊有　嘅大三角形。
風褸
相間，正面兩色之間有鈍角嘅V字分界，背面一條直線分界，兩袋附近有　嘅花紋響度，左右對稱。
黃埔區紅十字會醫院

呢間嘢喺1953年成立，初期喺郊區南基村南石市入面搞，期間嗌成蘿崗第一聯合診所。三年後，由於南基一分為二變成南灣同南崗，喺南崗墟嘅私人診所加開咗個南崗聯合診所出嚟，但嗰時係蘿崗醫院屬下直到1958年8月改名做南崗衛生院為止。所屬單位亦改成蘿崗人民公社衛生院。1968年同南崗各生產大隊搞合作醫療。改革開放之後，由於間診所仔唔符合嗰時嘅醫療發展規劃而開始轉型，重喺1988年5月13號改名做黃埔區紅十字會醫院重按區級人民醫院嘅模式嚟搞。佢先喺1991～1998年間拆咗好多周邊廢舊廠房，喺1995～1996年間升級做一甲醫院。
2017年3月同龍頭山壽星院正式簽訂「醫養融合」協議，重喺同年8月2號正式喺龍頭山附近搞老年病院區。
.ke

.ke 係肯雅嘅國家同地區頂級域（ccTLD）。
.jp

.jp 係日本嘅國家同地區頂級域（ccTLD），1986年開始使用。
.jo

.jo 係約旦嘅國家同地區頂級域（ccTLD）。
.ki

.ki 係基里巴斯嘅國家同地區頂級域（ccTLD）。
.kr

.kr 係南韓嘅國家同地區頂級域（ccTLD）。
.kg

.kg 係吉爾吉斯嘅國家同地區頂級域（ccTLD）。
.km

.km 係科摩羅嘅國家同地區頂級域（ccTLD）。
.kn

.kn 係聖基茨尼維斯嘅國家同地區頂級域（ccTLD）。
.kp

.kp 係北韓嘅國家同地區頂級域（ccTLD）。
.kh

.kh 係柬埔寨嘅國家同地區頂級域（ccTLD）。
2027年亞足協亞洲盃

2027年亞足協亞洲盃，係第19屆嘅亞足協亞洲盃，喺2027年1月8號到2月5號喺沙地阿拉伯搞。
2026年FIFA世界盃非洲區外圍賽

2026年FIFA世界盃非洲區外圍賽會係2023年11月13號至2025年11月18號期間進行。

A組
最後更新：2024年6月10號。 資料來源：FIFA排名規則：排名準則

B組
最後更新：2024年6月11號。 資料來源：FIFA排名規則：排名準則

C組
最後更新：2024年6月11號。 資料來源：FIFA排名規則：排名準則

D組
最後更新：2024年6月11號。 資料來源：FIFA排名規則：排名準則

E組
最後更新：2024年6月11號。 資料來源：FIFA排名規則：排名準則

F組
最後更新：2024年6月11號。 資料來源：FIFA排名規則：排名準則

G組
最後更新：2024年6月10號。 資料來源：FIFA排名規則：排名準則

H組
最後更新：2024年6月10號。 資料來源：FIFA排名規則：排名準則

I組
最後更新：2024年6月11號。 資料來源：FIFA排名規則：排名準則

小組第二名
最後更新：2024年6月11號。 資料來源：FIFA排名規則：排名準則
2026年冬季奧林匹克運動會

2026年冬季奧林匹克運動會，係2026年會舉行嘅冬季奧林匹克運動會，係第二十五屆現代冬季奧林匹克運動會，會期係2026年2月6號到2月22號。
國際奧委會喺2019年6月24號舉行嘅國際奧委會第134次全體大會入便，決定由意大利嘅米蘭同埋哥甸拿丹普素主辦。
2026年FIFA世界盃淘汰賽

2026年FIFA世界盃淘汰賽，由2026年6月28號展開三十二強賽事，一路踢到7月19號舉行嘅決賽為止。

賽制
如果比賽喺90分鐘嘅正常比賽時間內打和，就會進行加時賽。如果加時賽後仍然打和，則以互射十二碼決出勝負。
2027年籃球世界盃

2027年籃球世界盃係第20屆籃球世界盃，由國際籃球總會喺2027年主辦。決賽週喺卡塔爾度搞。

A組
首場比賽將於2027年8月開始。 資料來源：FIBA排名規則：排名準則

B組
首場比賽將於2027年8月開始。 資料來源：FIBA排名規則：排名準則

C組
首場比賽將於2027年8月開始。 資料來源：FIBA排名規則：排名準則

D組
首場比賽將於2027年8月開始。 資料來源：FIBA排名規則：排名準則

E組
首場比賽將於2027年8月開始。 資料來源：FIBA排名規則：排名準則

F組
首場比賽將於2027年8月開始。 資料來源：FIBA排名規則：排名準則

G組
首場比賽將於2027年8月開始。 資料來源：FIBA排名規則：排名準則

H組
首場比賽將於2027年8月開始。 資料來源：FIBA排名規則：排名準則
Alleuze

Alleuze係法國嘅一個市鎮，位置喺康塔爾。
Allibaudières

Allibaudières係法國嘅一個市鎮，位置喺奧布。
Allerey

Allerey係法國嘅一個市鎮，位置喺黃金丘。
Allenjoie

Allenjoie係法國嘅一個市鎮，位置喺杜。
Alliance Canada HK

Alliance Canada HK（ACHK）係一個推動加拿大港人社群參與政治嘅全國性聯盟。

目的
佢哋成立嘅目的，大多係同中國政府侵犯人權嘅問題有關，當中包括：
透過引用外國腐敗官員受害者正義法（馬格尼茨基法案）向中共政權、香港政府同埋香港警務處有關官員，追究干犯人權同警暴責任，對呢啲官員實施制裁措施，包括封鎖同凍結相關人仕資產；
為香港人、西藏人、維吾爾族人、中國人同埋其他因中共而需尋求庇護嘅人士提供人道主義支援；
保障加拿大國民嘅基本自由，以及積極反制中共向加拿大傳播媒體，發報虛假資訊同埋政治干擾及操控；
調查同反制中國政府對加拿大公共同私人機構所作出嘅干預。推動同埋訂立外國代理人登記冊，外國影響力透明化法案；制止所有透過中國政府、中國學生學者聯合會、孔子學院同埋中共統戰部所作出嘅一切政治、文化、外遊開支、私人餽贈同埋私人活動上嘅資助；
停止向中國出口所有用喺侵犯人權嘅軍事／警察嘅產品同科技。

共同創辦人疑被中國政府恐嚇
加拿大媒體《Global News》同香港《立場新聞》喺2021年4月報導，組織共同創辦人王卓妍喺2020年1月準備ACHK嘅時候，佢入住一間酒店，期間收到一個恐嚇電話，當中準確咁講咗佢個名同房間號碼。佢向警察求助，但警察就話呢啲行為多少係喺法律灰色地帶，政府可以做到嘅嘢唔多。而《Global News》就形容，呢件事係眾多中國相關人權運動者被恐嚇嘅例子之一。
Alliat

Alliat係法國嘅一個市鎮，位置喺阿列日。
Alles-sur-Dordogne

Alles-sur-Dordogne係法國嘅一個市鎮，位置喺多多涅。
4月5號

4月5號係公曆年嘅第95日（閏年第96日），離年尾重有270日。
<< - 4月 - >>



大件事
1803年：德國作曲家貝多芬嘅《第二交響曲》喺奧地利維也納劇院首演。
1815年：印尼坦博拉火山爆發，係人類史上有記載最勁嘅火山爆發。
1955年：英國首相邱吉爾辭職，以80歲高齡正式退出政壇。
1976年：幾萬人趁住清明節聚集喺北京天安門廣場人民英雄紀念碑前悼念已故總理周恩來。北京官方電台報道有羣眾首先燒公安車，重衝入軍方建築物搗亂，最後軍警鎮壓悼念周恩來嘅羣眾。
2000年：森喜朗接替因病無法視事嘅小淵惠三出任日本首相。
2004年：第9屆印尼立法機構選舉。
2007年：伊朗放咗十五個英軍水手，英國首相貝理雅堅持無檯底交易。
2014年：第3屆阿富汗總統選舉首輪投票，艾哈邁德扎伊同阿卜杜拉阿卜杜拉（英文：Abdullah Abdullah）進入6月14號嘅次輪投票。
2021年：馬來西亞上訴庭就馬來西亞前首相納吉阿都拉薩所涉SRC國際公司4200萬令吉案提出嘅上訴舉行聆訊。同日，由於納吉拖欠近17億令吉所得稅，內陸稅收局向佢發出破產通知書。
4月8號

4月8號係公曆年嘅第98日（閏年第99日），離年尾重有267日。
<< - 4月 - >>



大件事
1902年：俄羅斯帝國同大清簽中俄《交收東三省條約》，同意由中國東北撤軍。
1911年：荷蘭物理學家Heike Kamerlingh Onnes（荷蘭文：Heike Kamerlingh Onnes）發現超導現象。
1913年：中華民國國會（中文：中华民国初年国会）喺北京成立。
1979年：17名環遊完世界嘅旅客坐火車到咗香港。佢哋係卅年嚟首批由倫敦起程，到巴黎坐火車經陸路到香港嘅旅客，佢哋經過十一個國十四個城市，由廣州坐港穗直通車到香港。火車抵達九龍車站時受到香港旅遊協會歡迎。
2005年：香港高級程度會考舉行中國語文及文化科卷一乙部閱讀理解，考生批評試卷嘅問題太難，當中以對「攪切榨」最多人曉，是為2005年香港高級程度會考中國語文及文化科爭議。
2005年：多國元首、政要同眾多信徒參與教宗若望保祿二世葬禮，其中包括中華民國總統陳水扁。
2007年：微軟Word嘅技術員查理士西蒙尼坐聯盟（Soyuz）上太空旅行。
2008年：南韓首個升空嘅太空人李素妍坐俄羅斯聯盟號火箭去國際太空站，係亞洲第二位女太空人。
2012年：南韓組合EXO出道。
2014年：微軟唔再提供Windows XP嘅技術協助。
2018年：本年度平壤馬拉松（英文：Pyongyang Marathon）吸引近400名來自海外43國同地區嘅運動員參加。今年賽事首次畀殘障人士參賽，包括一名來自星加坡嘅輪椅選手同埋一名北韓嘅失明選手。
5

5（粵拼：ng5）係4同6之間嘅自然數。

數學性質
5係第三個單數同質數。
五邊形嘅對角線數，等於佢嘅邊數。並且將正五邊形嘅對角線畫曬出嚟，會得到五芒星。

漢字
此數目通常寫成五 ；若果要避免以後俾人簒改或者睇唔清，會用大寫伍。
4條腿拯救隊

《4條腿拯救隊》（英文：Over the Hedge）係一部美國電腦動畫戲，由夢工廠製作。內容係改自聯合媒體所出版嘅同名漫畫。呢套映畫戲嚮2006年5月19號於美國上映，由添莊遜（Tim Johnson）同嘉莉克柏積（Karey Kirkpatrick）執導，而製作人係Bonnie Arnold。呢套映畫戲係一級片。

劇情
冬去春來，冬眠之後個班動物發現森林隔籬俾人開發咗做住宅區，搞到佢哋搵唔倒食。就嚮呢個時候有隻叫RJ嘅浣熊提議去個處偷嘢食，於是乎嗰班動物就聽佢指示噉做，殊不知原來RJ另外有計劃……